Frogner (bydel)

Frogner er en administrativ bydel i Oslo. Navnet kommer fra strøket Frogner, som igjen kommer fra Frogner hovedgård som i sin tid dekte store deler av området i dagens bydel, samt større skogsområder nordover.

Bydelen har  innbyggere (1. januar 2020) og et areal på 8,3 km². Ved bydelsreformen 1. januar 2004 ble de tidligere bydelene Uranienborg-Majorstuen og Bygdøy-Frogner (minus øyene i Oslofjorden) slått sammen til den nåværende bydelen Frogner.

Bydelen regnes som en del av «indre vest», omtrent hele bydelen er en del av byen Oslo (urban). Unntaket er Frognerparken og Bygdøy-halvøya som regnes som naturområde og/eller forstad. I tillegg er området fra Majorstuen til Slottet en del av bykjernen/sentrum (må ikke forveksles med den adm. bydelen Sentrum), med Bogstadveien og Hegdehaugsveien som hovedårer.

Frogner har like mange arbeidsplasser som innbyggere. Eldrebefolkningen holder seg omtrent uendret, mens andelen barn og unge øker jevnt.Tjuvholmen.no

 Strøk 
 Frogner (Både nord og syd for Bygdøy allé)
 Elisenberg (nabolag)
 Gimle (nabolag)

 Nord for Bygdøy allé / Henrik Ibsens gate (Oslo).
 Majorstuen
 Hegdehaugen
 Homansbyen
 Briskeby
 Uranienborg
 Bak Slottet

 Syd for Bygdøy allé / Henrik Ibsens gate (Oslo), nord for veien Frognerstranda (E18):
 Skarpsno
 Skillebekk
 Ruseløkka

 Syd for veien Frognerstranda (E18). Del av Fjordbyen:
 Filipstad
 Tjuvholmen
 Aker Brygge

 Bygdøy

Delområder
Følgende av SSBs delomrområderKart fra Statistisk sentralbyrå SSB: Klassikfikasjoner av delområder og grunnkretser inngår i bydelen:
 Sentrum 3 (delt med Sentrum).
 Filipstad
 Skillebekk
 Frogner
 Uranienborg
 Homansbyen
 Majorstuen
 Bygdøy

InnbyggertallSSB: Befolkning i grunnkretser, fordelt på delområdene:
  2000 2005 2010 2015 2019 Sentrum 3 (Rode 1-4;8) 3107 3270 3786 4474 4697 Filipstad 14 14 310 928 1077 Skillebekk 4010 4209 4479 5024 5345 Frogner 11517 11444 12359 13362 13946 Uranienborg 5022 5203 5582 6144 6368 Homansbyen 7425 7544 8357 9093 9496 Majorstuen 10194 10725 12068 13221 14202 Bygdøy 3242 3231 3455 3719 3766 Totalt: 44531 45640 50396 55965 58897

Politikk og bydelsforvaltning
Bydelen har en folkevalgt forsamling, bydelsutvalget. Største parti med over halvparten av representantene er Høyre. Leder for Frogner bydelsutvalg er Jens Jørgen Lie (H).

Bydelsadministrasjonen er underlagt både bydelsutvalget og byrådet. Administrasjonen ledes av bydelsdirektør Odd Rune Andersen.Oslo kommune: Bydel Frogner

 Se også 
 Frognerparken

 Referanser 

 Eksterne lenker 

 Historiske turtips i bydel Frogner


  Lokal nettavis for bydel Frogner